RS บวกกว่า 3% ลุ้นทะลุเป้า 16.60 บ. หลังโบรกฯแนะ “ซื้อ” ชูเทคนิคสวย
RS บวกกว่า 3% ลุ้นทะลุเป้า 16.60 บ. หลังโบรกฯแนะ "ซื้อ" ชูเทคนิคสวย โดย ณ เวลา 15.02 น. อยู่ที่ระดับ 16.00 บาท บวก 0.50 บาท หรือ 3.23% สูงสุดที่ระดับ 16.30 บาท ต่ำสุดที่ระดับ 15.70 บาท ด้วยมูลค่าการซื้อขาย 115.46 ล้านบาท
29 ต.ค. 2561

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ณ เวลา 15.02 น. อยู่ที่ระดับ 16.00 บาท บวก 0.50 บาท หรือ 3.23% สูงสุดที่ระดับ 16.30 บาท ต่ำสุดที่ระดับ 15.70 บาท ด้วยมูลค่าการซื้อขาย 115.46 ล้านบาท

ด้าน บล.เอเซีย พลัส ระบุในบทวิเคราะห์ (26 ต.ค.61) แนะนำ “ซื้อ” RS โดยให้เป้าทำกำไรที่ 16.60 บาท และ Cut Loss ที่ 14.90 บาท โดย RS ช่วงที่ผ่านมาอยู่ในโหมดของการปรับฐาน โดยราคาได้อ่อนตัวลงมาถึงบริเวณแนวรับของ Low ก่อนหน้า (วันที่ 5 ก.ค. 61) และเกิดสัญญาณการฟื้นตัว ซึ่งหากสังเกตุจากสามแท่งเทียนล่าสุด แท่งแรกนั้นทำ Low แท่งสองทำ Lower Low แต่แท่งที่สามกลับทำ Higher Low สะท้อนถึงแรงซื้อที่คอยประคับประคองไม่ให้ราคาอ่อนตัวลงไม่มากกว่านี้
อีกทั้ง ประกอบกับ RSI และ Stochastic ที่อ่อนตัวลงเข้าสู่เขต Oversold แสดงถึง Downside ที่ค่อนข้างจำกัด จึงคาดว่าอาจเกิดจังหวะ Technical Rebound ได้ในระยะสั้น โดยประเมินแนวต้านถัดไปไว้ที่ 15.90 (Low ของวันที่ 15 ส.ค. 61) และ 16.60 (Low ของวันที่ 5 มิ.ย. 61) บาท ตามลำดับ
 